מארק אנתוני (זמר)

מארק אנתוני (באנגלית: Marc Anthony; נולד ב-16 בספטמבר 1968) הוא שחקן וזמר מוזיקה לטינית אמריקאי. הוא נחשב לזמר הבולט בעולם בתחום הסלסה הרומנטית ולאחד הבולטים בתחומי הפופ הלטיני ולאחרונה אף רגאטון בזכות שיתופי פעולה עם אמנים המזוהים עם הסגנון. נולד בניו יורק בשם מארקו אנטוניו מונאיז (בספרדית: Marco Antonio Muñiz) על שם זמר מקסיקני מפורסם. הוריו מפוארטו ריקו ויש לו 7 אחים ואחיות. הוא גדל במזרח הארלם. אביו הוא גיטריסט אשר לימד את בנו לשיר. מוניז החל את דרכו כזמר בסגנון חופשי ומופעי מוזיקת האוס מחתרתיים בניו יורק. לאחר ששינה את שמו כדי למנוע בלבול עם הזמר על שמו הוא נקרא, אנתוני עבד ככותב שירים וזמר רקע עבור מופעי פופ של להקות Menudo (אנ') ו־Latin Rascals (אנ'). בשנת 1988, הוציא את אלבום הבכורה שלו "Rebel". תחילת שנות התשעים מכר אנתוני יותר תקליטי סלסה מכל שחקן אחר בעולם, וביצר את מעמדו בין אמני הסלסה החדשים החשובים ביותר שיצאו בשנות התשעים. בניגוד למוזיקאי הסלסה הניו יורקיים של שנות השישים והשבעים שהיו בעלי מודעות חברתית רבה יותר, או מאמני הסלסה ה"רומנטיים" הפופולריים ביותר בשנות השמונים, אנתוני זכה לתהילה בביצוע סגנון סלסה ששאל יותר מהז'אנרים האפרו אמריקאים והאורבניים שהוא האזין להם בגיל ההתבגרות, כמו רית'ם אנד בלוז והאוס. אנתוני הוציא עם ג'ניפר לופז מספר שירים, השניים הבולטים ביותר הם "Olvídame y Pega la Vuelta", ו-"No Me Ames". בשנת 1999, זכה לראשונה בגראמי בקטגוריות "האלבום הטרופי הלטיני הטוב ביותר". בהמשך זכה שוב ב-2005, 2020, 2023. בשנת 1995, שיחק בסרט "מרדף ממוחשב". ב-2004, שיחק בסרט "נקמה בוערת". בשנת 2007 כיכב בסרט הביוגרפי "הזמר" על קורות חייו של הזמר הקטור לאבו. בשנת 2012, שימש כשופט אורח בעונה השנייה של התוכנית "The X Factor". בשנת 2021, שיחק בסרט המוזיקלי "שכונה על הגובה" שביים ג'ון מ. צ'ו ומבוסס על המחזמר באותו שם משנת 2007 שכתבו קיארה אלגריה הודס ולין-מנואל מירנדה. ב-29 ביוני 1994 נולדה לאנתוני בת מחברתו דאז דבי רוסדו. בשנת 1995, אימצו השניים בן. ב-9 במאי 2000, נישא אנתוני למיס תבל לשעבר דיאנרה טורס בלאס וגאס. לזוג שני בנים (ילידי 2001 ו-2003). הזוג נפרד באוקטובר 2003, והתגרש בינואר 2004. באותה שנה החל אנתוני לצאת עם חברתו הוותיקה, ג'ניפר לופז. הזוג נישא ב-5 ביוני 2004. בשנת 2007, יצא עם לופז לסיבוב ההופעות הראשון שלהם "Jennifer Lopez and Marc Anthony en Concierto". ב-22 בפברואר 2008, נולדו לזוג תאומים. מגזין פיפל שילם 6 מיליון דולר בשביל תמונה של התאומים. ביולי 2011 הודיעו בני הזוג כי הם מתגרשים. ב-11 בנובמבר 2014, נישא אנתוני לדוגמנית שאנון דה לימה, בנובמבר 2016 נפרדו ובפברואר 2017 התגרשו. בשנת 2022, החל לצאת עם מיס פרגוואי, נדיה פררה. הם התארסו ב-13 במאי אותה שנה ונישאו בינואר 2023. ב-12 ביוני אותה שנה, נולד להם בן בשם מרקו. (When the Night is Over (1991 (Otra Nota (1993 (Todo a Su Tiempo (1995 (Contra la Corriente (1997 (Marc Anthony (1999 (Libre (2001 (Mended (2002 (Amar Sin Mentiras (2004 (Valió la Pena (2004 (El Cantante (2007 (Iconos (2010 3.0 (2013) (Opus (2019 דרכו של קרליטו (1993) - לצד אל פצ'ינו סיבות טבעיות (1994) לצד ויל פטון מרדף ממוחשב (1995) לצד אנג'לינה ג'ולי לילה גדול (1996) לצד מיני דרייבר מורה מחליף (1996) לצד טום ברנג'ר לגעת במוות (1999) לצד ניקולס קייג' נקמה בוערת (2004) הזמר (2006) - לצד ג'ניפר לופז שכונה על הגובה (2021) בשנת 2010 החל לשחק בתפקיד משני בסדרת הדרמה "הות'ורן" של רשת TNT, לצד מייקל ורטן. את תפקיד זה גילמה למשך 2 עונות עד לסיומה ב-2011. מדיה וקבצים בנושא מארק אנתוני בוויקישיתוף אתר האינטרנט הרשמי של מארק אנתוני מארק אנתוני, ברשת החברתית פייסבוק מארק אנתוני, ברשת החברתית אקס (טוויטר) מארק אנתוני, ברשת החברתית אינסטגרם מארק אנתוני, ברשת החברתית טיקטוק מארק אנתוני, סרטונים בערוץ היוטיוב מארק אנתוני, במסד הנתונים הקולנועיים IMDb (באנגלית) מארק אנתוני, באתר AllMovie (באנגלית) מארק אנתוני, באתר Rotten Tomatoes (באנגלית) מארק אנתוני, במסד הנתונים הקולנועיים KinoPoisk (ברוסית) מארק אנתוני, באתר אפל מיוזיק (באנגלית) מארק אנתוני, באתר ספוטיפיי מארק אנתוני, באתר סאונדקלאוד (באנגלית) מארק אנתוני, באתר Last.fm (באנגלית) מארק אנתוני, באתר AllMusic (באנגלית) מארק אנתוני, באתר MusicBrainz (באנגלית) מארק אנתוני, באתר דיזר מארק אנתוני, באתר Yandex.Music (ברוסית) מארק אנתוני, באתר Discogs (באנגלית) מארק אנתוני, באתר Songkick (באנגלית) מארק אנתוני, באתר MOOMA (בארכיון האינטרנט) מארק אנתוני, באתר בילבורד (באנגלית) מארק אנתוני, באתר טיידל (באנגלית)